**REZULTATI POSLOVANJA PODUZETNIKA KOPRIVNIČKO-KRIŽEVAČKE ŽUPANIJE U 2016. GODINI**

Prema broju obrađenih godišnjih financijskih izvještaja, u Koprivničko-križevačkoj županiji u 2016. godini, poslovalo je 1688 poduzetnika koji su zapošljavali 16 301 radnika, što je u odnosu na prethodnu godinu povećanje broja zaposlenih za 5,9 %. Promatrana skupina poduzetnika u 2016. godini ostvarila je 10,1 milijardu kuna ukupnih prihoda, 9,6 milijardi kuna ukupnih rashoda, 533,8 milijuna kuna dobiti razdoblja i 113,4 milijuna kuna gubitka razdoblja te neto dobit u iznosu od 420,4 milijuna kuna.

Stavka ukupnih prihoda povećana je za 6,4 %, ukupnih rashoda za 5,7 %, stavka dobiti razdoblja smanjena je za 13,4 %, gubitak razdoblja povećan je za 69,5 %, a neto dobit smanjena je za 23,5 % u odnosu na prethodno poslovno razdoblje. Od ukupnog broja poduzetnika na području županije, njih 72,3 % u 2016. godini poslovalo je s dobiti, dok je 27,7 % poduzetnika zabilježilo gubitak u poslovanju.

Prosječna mjesečna obračunata neto plaća županije u 2016. iznosila je 4.815 kuna, što je nominalno 0,3 % više u odnosu na 2015. godinu te je ista za 6,3 % manja od prosječne mjesečne neto plaće po zaposlenom kod poduzetnika Republike Hrvatske (5.140 kuna).

**Tablica 1.** **Osnovni financijski rezultati poduzetnika Koprivničko-križevačke županije u 2016. godini**

(iznosi u tisućama kuna, prosječne plaće u kunama)

|  |  |  |  |  |
| --- | --- | --- | --- | --- |
| **Opis** | **2015.** | **2016.** | **Indeks** | **Udio županije u RH (%)** |
| Broj poduzetnika |  | 1.688 | - | 1,5 |
| Broj dobitaša | 1.087 | 1.220 | 112,2 | 1,6 |
| Broj gubitaša | 436 | 468 | 107,3 | 1,2 |
| Broj zaposlenih | 15.394 | 16.301 | 105,9 | 0,0 |
| Ukupni prihodi | 9.486.983 | 10.093.768 | 106,4 | 1,6 |
| Ukupni rashodi | 9.057.515 | 9.574.930 | 105,7 | 1,6 |
| Dobit prije oporezivanja | 495.486 | 632.174 | 127,6 | 1,4 |
| Gubitak prije oporezivanja | 66.018 | 113.335 | 171,7 | 0,8 |
| Porez na dobit | -120.022 | 98.444 | - | 1,4 |
| Dobit razdoblja | 616.394 | 533.814 | 86,6 | 1,4 |
| Gubitak razdoblja | 66.904 | 113.420 | 169,5 | 0,8 |
| **Konsolidirani financijski rezultat**  **dobit (+) ili (-) gubitak razdoblja** | **549.490** | **420.394** | **76,5** | **1,7** |
| Izvoz | 2.112.969 | 2.295.822 | 108,7 | 1,9 |
| Uvoz | 1.204.107 | 1.398.049 | 116,1 | 1,4 |
| Trgovinski saldo (izvoz minus uvoz) | 908.861 | 897.773 | 98,8 | 4,7 |
| Bruto investicije samo u novu dugotrajnu imovinu | 329.266 | 817.767 | 248,4 | 3,2 |
| Prosječna mjesečna neto plaća po zaposlenom | 4.800 | 4.815 | 100,3 | 93,7 |


*Izvor: Fina, Registar godišnjih financijskih izvještaja, obrada GFI-a za 2016. godinu*

U odnosu na druge županije[[1]](#footnote-1), Koprivničko-križevačka županija se prema kriteriju broja poduzetnika nalazi na osamnaestom mjestu, dok se prema broju zaposlenih nalazi na četrnaestom mjestu, a prema ostvarenom ukupnom prihodu i neto dobiti na trinaestom mjestu. Prema pokazatelju produktivnosti rada mjerenom neto dobiti po zaposlenom zauzima sedmo mjesto, prema ekonomičnosti poslovanja peto mjesto, a na šestom je mjestu prema produktivnosti rada mjerenoj ukupnim prihodom po zaposlenom.

U usporedbi s pet susjednih županija, prema broju poduzetnika promatrana županija zauzima peto mjesto (1688). Prema broju poduzetnika i broju zaposlenih, u promatranom uzorku ističe se Zagrebačka županija sa 7206 poduzetnika koji su zapošljavali 50 365 radnika.

Među gradovima i općinama Koprivničko-križevačke županije[[2]](#footnote-2), u 2016. godini poduzetnici grada Koprivnice zauzimaju prvo mjesto prema broju poduzetnika (666), broju zaposlenih (8722), prema ostvarenom ukupnom prihodu (5,4 milijarde kuna), dobiti razdoblja (350,0 milijuna kuna) te ostvarenoj neto dobiti (329,4 milijuna kuna). Prema gubitku razdoblja (20,4 milijuna kuna) poduzetnici grada Koprivnice nalaze se na trećem mjestu, iza grada Križevaca (34,5 milijuna kuna) i općine Kalinovac (22,0 milijuna kuna). Iza grada Koprivnice, po brojnosti poduzetnika slijedi grad Križevci (420 poduzetnika) i grad Đurđevac (126 poduzetnika), dok se u svim drugim gradovima i općinama broj poduzetnika kreće se od 5 (Đelekovec) do 65 (Sveti Ivan Žabno).

**Grafikon 1. Usporedba broja poduzetnika i broja zaposlenih Koprivničko-križevačke županije s pet susjednih županija u 2016. godini**

****

*Izvor: Fina, Registar godišnjih financijskih izvještaja, obrada GFI-a za 2016. godinu*

Prema broju zaposlenih, iza poduzetnika gradova Koprivnice (8722) slijede poduzetnici grada Križevaca (4229) i Đurđevaca (1013). U gradu Koprivnici (13,1) i općini Podravske Sesvete (10,6) u prosjeku je najviše zaposlenih po poduzetniku.

U promatranom uzorku, najbolje rangirani u 2016. godini prema ostvarenim ukupnim prihodima su poduzetnici grada Koprivnice, a slijede ih poduzetnici grada Križevaca (3,0 milijarde kuna), grada Đurđevaca (501,5 milijuna kuna) i općine Sveti Petar Orehovec (206,2 milijuna kuna).

**Tablica 2. Rang lista TOP 10 poduzetnika Koprivničko-križevačke županije po ukupnom prihodu u 2016. godini**

(iznosi u tisućama kuna)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rang** | **OIB** | **Naziv** | **Mjesto** | | **Ukupni prihod** | | **Neto dobit/gubitak** | |
| 1. | 18928523252 | [PODRAVKA d.d.](https://www.transparentno.hr/pregled/18928523252/112f6dfccbfbb7734b25ca7e4ffdfefffaa3aaa325caa15fe7dbdc7e321e03ca017cb36b538b390e684a19df432e252ffe845edfa6242af17ebaaecd1a9c3a8f) | Koprivnica | | 2.063.043 | | 190.576 | |
| 2. | 95970838122 | [KTC d.d.](https://www.transparentno.hr/pregled/95970838122/1c866fcd9bcbf90b076201b029755ca23b3c32a252bdd0020b407717b870bc92a91cab97c3bc8dda4fcb231273a549664a4601f3ea1e491183296e6487938910) | Križevci | | 1.355.915 | | 24.026 | |
| 3. | 74181493335 | [BELUPO d.d.](https://www.transparentno.hr/pregled/74181493335/c6e5ce205c5e4a67715466562fe560c2a06a5910a4f11a3b8b0a4355b9616cfce0b43c424d75a726940c92e0e52d43a7c33f1998170bbd1f2ff6bb12cb8c267c) | Koprivnica | | 653.704 | | 60.297 | |
| 4. | 09520995772 | [CARLSBERG CROATIA d.o.o.](https://www.transparentno.hr/pregled/09520995772/6b5a7b162cd3719b017cb1164331b1172ef4e5ed26282a7083a5ea6f48b8c55a884e3de0061bb44a13b16bcc1e039eadd4fa9e0f6bbd1df8dad9b27fa40734a5) | Koprivnica | | 353.668 | | -3.867 | |
| 5. | 21846792292 | [RADNIK d.d.](https://www.transparentno.hr/pregled/21846792292/19a53552e9307d94566b0febbea53ba0587fba84c9e4a31591f74f761ea6894bb2de10d1f94cc576d25967ac91fc3bd9b3ced00dd8b1c14bc547cb4af180295e) | Križevci | | 310.398 | | 21.769 | |
| 6. | 41412434130 | KOMUNALAC d.o.o. | Koprivnica | | 150.130 | | 459 | |
| 7. | 82362237153 | SLOGA PODRAVSKA TRGOVINA d.o.o. | Đurđevac | | 144.478 | | 74 | |
| 8. | 49929727453 | POLJOCENTAR d.o.o. | Križevci | | 136.569 | | 3.666 | |
| 9. | 87499126990 | HARTMANN d.o.o. | Koprivnica | | 135.011 | | 9.583 | |
| 10. | 29531974087 | BILOKALNIK-IPA d.d. | Koprivnica | | 133.598 | | 2.128 | |
| **Ukupno 10 najvećih poduzetnika po ukupnom prihodu u KKŽ** | | | | **5.436.513** | | **308.710** | |
| **Udio 10 najvećih poduzetnika po prihodima u KKŽ** | | | | **53,9%** | | **73,4%** | |

*Izvor: Fina, Registar godišnjih financijskih izvještaja, obrada GFI-a za 2016. godinu*

Od ukupno 25 gradova i općina Koprivničko-križevačke županije, pozitivno su poslovali poduzetnici u tri grada i 19 općina te su iskazali neto dobit, a među općinama najveću neto dobit iskazali su poduzetnici sa sjedištem u općini Sveti Petar Orehovec, u iznosu od 10,3 milijuna kuna. Negativan konsolidirani rezultat ostvarili su poduzetnici sa sjedištem u općinama Kalinovac, Ferdinandovac i Kalnik. Poduzetnici u Kalinovcu ostvarili su nominalno najveći konsolidirani gubitak, a na navedeni rezultat najviše se odrazilo poslovanje mikro društva [INŽENJER BRANKO MEĐUREČAN d.o.o. u stečaju](https://www.transparentno.hr/pregled/41009548961/39e0baaf11395a49c4109d6d9fada7c2e5ba4a363237e0f37c770f63ae6256cbc990e03cf443b52f81f64aea08b1143f0232dc00e326a3afdd0e451b7307bdd3), koje je iskazalo neto gubitak u iznosu od 22,0 milijuna kuna. Među poduzetnicima s najvećim ukupnim prihodom u 2016. godini nalaze se velika društva [PODRAVKA d.d.](https://www.transparentno.hr/pregled/18928523252/112f6dfccbfbb7734b25ca7e4ffdfefffaa3aaa325caa15fe7dbdc7e321e03ca017cb36b538b390e684a19df432e252ffe845edfa6242af17ebaaecd1a9c3a8f) sa sjedištem u Koprivnici (2,1 milijarda kuna), [KTC d.d.](https://www.transparentno.hr/pregled/95970838122/1c866fcd9bcbf90b076201b029755ca23b3c32a252bdd0020b407717b870bc92a91cab97c3bc8dda4fcb231273a549664a4601f3ea1e491183296e6487938910) sa sjedištem u Križevcima (1,3 milijarde kuna) i [BELUPO d.d.](https://www.transparentno.hr/pregled/74181493335/c6e5ce205c5e4a67715466562fe560c2a06a5910a4f11a3b8b0a4355b9616cfce0b43c424d75a726940c92e0e52d43a7c33f1998170bbd1f2ff6bb12cb8c267c) iz Koprivnice (654,0 milijuna kuna) te [CARLSBERG CROATIA d.o.o.](https://www.transparentno.hr/pregled/09520995772/6b5a7b162cd3719b017cb1164331b1172ef4e5ed26282a7083a5ea6f48b8c55a884e3de0061bb44a13b16bcc1e039eadd4fa9e0f6bbd1df8dad9b27fa40734a5) (354,0 milijuna kuna) i [RADNIK d.d.](https://www.transparentno.hr/pregled/21846792292/19a53552e9307d94566b0febbea53ba0587fba84c9e4a31591f74f761ea6894bb2de10d1f94cc576d25967ac91fc3bd9b3ced00dd8b1c14bc547cb4af180295e) (310,4 milijuna kuna).

Svih pet navedenih poduzetnika ostvarilo je ukupno 4,7 milijardi kuna prihoda, što je 46,9 % ukupnih prihoda poduzetnika Koprivničko-križevačke županije.

**Tablica 3. Rang lista TOP 10 poduzetnika Koprivničko-križevačke županije po prihodima od izvoza u 2016. god.** (iznosi u tisućama kuna)

|  |  |  |  |  |  |  |
| --- | --- | --- | --- | --- | --- | --- |
| **Rang** | **OIB** | **Naziv** | **Mjesto** | **Veličina** | **Prihod od izvoza** | **Uvoz** |
| 1. | 18928523252 | [PODRAVKA d.d.](https://www.transparentno.hr/pregled/18928523252/112f6dfccbfbb7734b25ca7e4ffdfefffaa3aaa325caa15fe7dbdc7e321e03ca017cb36b538b390e684a19df432e252ffe845edfa6242af17ebaaecd1a9c3a8f) | Koprivnica | Veliki | 885.421 | 609.480 |
| 2. | 74181493335 | [BELUPO d.d.](https://www.transparentno.hr/pregled/74181493335/c6e5ce205c5e4a67715466562fe560c2a06a5910a4f11a3b8b0a4355b9616cfce0b43c424d75a726940c92e0e52d43a7c33f1998170bbd1f2ff6bb12cb8c267c) | Koprivnica | Veliki | 252.604 | 0 |
| 3. | 87499126990 | [HARTMANN d.o.o.](https://www.transparentno.hr/pregled/87499126990/93435fc76e34de4ce814addc96dabe93806a47b9759cdffb63d8597b24dc034160842ec9514a6c7f1f92946153fa32e4f2a9e3ff17c1c5ad396b41afce58ffff) | Koprivnica | Srednje veliki | 113.039 | 659 |
| 4. | 09520995772 | [CARLSBERG CROATIA d.o.o.](https://www.transparentno.hr/pregled/09520995772/6b5a7b162cd3719b017cb1164331b1172ef4e5ed26282a7083a5ea6f48b8c55a884e3de0061bb44a13b16bcc1e039eadd4fa9e0f6bbd1df8dad9b27fa40734a5) | Koprivnica | Veliki | 80.823 | 161.864 |
| 5. | 82890897726 | [STAR CHEMICALS d.o.o.](https://www.transparentno.hr/pregled/82890897726/cb9d870913b1108e84b1e53ff5f181742d3e17dc70122731a7785a8ea66f77488e8235cb89c75a0c4d6f11a938fe79ddc94c9795415c9c48bc0f54c3213dfc08) | Koprivnica | Mali | 80.640 | 0 |
| 6. | 02788751328 | HANGAR 18 d.o.o. | Koprivnica | Srednje veliki | 68.394 | 0 |
| 7. | 12710048305 | RASCO d.o.o. | Kalinovac | Srednje veliki | 62.212 | 25.182 |
| 8. | 28144007782 | EKO PAPIR d.o.o. | Peteranec | Srednje veliki | 50.739 | 46.296 |
| 9. | 48542326621 | MONOLITINVEST d.o.o. | Križevci | Srednje veliki | 44.238 | 26.663 |
| 10. | 15094174707 | VEMO TRADE d.o.o. | Koprivnica | Mali | 43.575 | 0 |
| **Ukupno 10 najvećih poduzetnika po ukupnom prihodu od izvoza KKŽ** | | | | | **1.681.685** | **870.144** |
| **Udio 10 najvećih poduzetnika po prihodima od izvoza u KKŽ** | | | | | **73,2%** | **62,2%** |

*Izvor: Fina, Registar godišnjih financijskih izvještaja, obrada GFI-a za 2016. godinu*

Prvih deset poduzetnika prema ostvarenim ukupnim prihodima ostvarili su 5,4 milijarde kuna ukupnih prihoda ili 53,9 % prihoda poduzetnika županije, dok su prvih deset poduzetnika prema izvozu u 2016. sudjelovali u ukupnom izvozu poduzetnika županije s udjelom od 73,2 %.

**Tablica 4. Rang lista TOP pet poduzetnika Koprivničko-križevačke županije po dobiti razdoblja u 2016. godini**

(iznosi u tisućama kuna)

|  |  |  |  |  |  |  |  |
| --- | --- | --- | --- | --- | --- | --- | --- |
| **Rang** | **OIB** | **Naziv** | **Mjesto** | **Vlasništvo** | **Broj zaposlenih** | **Prosječna mj. neto plaća** | **Dobit razdoblja** |
| 1. | 18928523252 | [PODRAVKA d.d.](https://www.transparentno.hr/pregled/18928523252/112f6dfccbfbb7734b25ca7e4ffdfefffaa3aaa325caa15fe7dbdc7e321e03ca017cb36b538b390e684a19df432e252ffe845edfa6242af17ebaaecd1a9c3a8f) | Koprivnica | Mješovito | 3.298 | 6.383 | 190.576 |
| 2. | 74181493335 | [BELUPO d.d.](https://www.transparentno.hr/pregled/74181493335/c6e5ce205c5e4a67715466562fe560c2a06a5910a4f11a3b8b0a4355b9616cfce0b43c424d75a726940c92e0e52d43a7c33f1998170bbd1f2ff6bb12cb8c267c) | Koprivnica | Mješovito | 1.062 | 9.805 | 60.297 |
| 3. | 95970838122 | [KTC d.d.](https://www.transparentno.hr/pregled/95970838122/1c866fcd9bcbf90b076201b029755ca23b3c32a252bdd0020b407717b870bc92a91cab97c3bc8dda4fcb231273a549664a4601f3ea1e491183296e6487938910) | Križevci | Privatno | 1.072 | 4.523 | 24.026 |
| 4. | 21846792292 | [RADNIK d.d.](https://www.transparentno.hr/pregled/21846792292/19a53552e9307d94566b0febbea53ba0587fba84c9e4a31591f74f761ea6894bb2de10d1f94cc576d25967ac91fc3bd9b3ced00dd8b1c14bc547cb4af180295e) | Križevci | Privatno | 340 | 3.252 | 21.769 |
| 5. | 31458573467 | [ŠIRJAN d.o.o.](https://www.transparentno.hr/pregled/31458573467/b1c6968a9f0a7f5adad0f3cae7d131bcb97f45b5cbe15e6a290b5313ff1f92a3fa83a8df29966749fc972468152c1cfa20b61aa4ad18cd3f2c50b6ce61f02c9f) | Gornja Rijeka | Privatno | 42 | 3.633 | 17.517 |
| **Ukupno 5 najvećih poduzetnika po dobiti razdoblja KKŽ** | | | | | **5.814** | **6.463** | **314.185** |
| **Udio 5 najvećih poduzetnika po dobiti razdoblja u KKŽ** | | | | | **35,7%** | **134,2%** | **58,9%** |

*Izvor: Fina, Registar godišnjih financijskih izvještaja, obrada GFI-a za 2016. godinu*

Prvih pet poduzetnika po dobiti razdoblja u Koprivničko-križevačkoj županiji ostvarilo je ukupno 314,2 milijuna kuna, što je 58,9 % od ukupne dobiti razdoblja poduzetnika Koprivničko-križevačke županije. Najveću dobit razdoblja iskazalo je veliko društvo [PODRAVKA d.d.](https://www.transparentno.hr/pregled/18928523252/112f6dfccbfbb7734b25ca7e4ffdfefffaa3aaa325caa15fe7dbdc7e321e03ca017cb36b538b390e684a19df432e252ffe845edfa6242af17ebaaecd1a9c3a8f), koja je iznosila 190,6 milijuna kuna, što je 60,7 % od ukupno ostvarene dobiti razdoblja top pet poduzetnika po dobiti u Koprivničko-križevačkoj županiji i 35,7 % ostvarene dobiti razdoblja svih poduzetnika Koprivničko-križevačke županije.

*Više o rezultatima poslovanja poduzetnika po područjima djelatnosti i po drugim kriterijima, prezentirano je u* [*standardnim analizama*](http://www.fina.hr/Default.aspx?sec=1279) *rezultata poslovanja poduzetnika RH, po županijama i po gradovima i općinama u 2016. godini.*

*Pojedinačni podaci o rezultatima poslovanja poduzetnika dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp) *i na* [*Transparentno.hr*](https://www.transparentno.hr/)*, a agregirani i pojedinačni podaci dostupni su uz naknadu na servisu* [*info.BIZ*](http://www.fina.hr/Default.aspx?art=8958&sec=1275)

*Informacija o tome je li poslovni subjekt u blokadi ili ne, dostupna je korištenjem usluge* [*FINA InfoBlokade*](http://www.fina.hr/Default.aspx?sec=1538) *slanjem SMS poruke na broj 818058, te korištenjem* [*WEB aplikacije JRR*](https://jrr.fina.hr/jrir/) *tj. uvidom u podatke o računima i statusu blokade poslovnih subjekata, koji se ažuriraju u* [*Jedinstvenom registru računa*](http://www.fina.hr/Default.aspx?sec=972) *kojega u skladu sa zakonskim propisima, od 2002. godine, vodi Financijska agencija.*

1. Analiza financijskih rezultata poslovanja poduzetnika Republike Hrvatske u 2016. godini na razini županija. [↑](#footnote-ref-1)
2. Analiza financijskih rezultata poslovanja poduzetnika Republike Hrvatske u 2016. godini po gradovima/općinama. [↑](#footnote-ref-2)